Hodet er sterkt varierende i formen – ofte nokså lite og rundt, men det finnes grupper der det er mye kortere enn høyt (slekten ) eller avflatet på oversiden og trekantet i profil (slekten ). Børstene på hodet er mørke og kraftige. Det sitter vanligvis to børster ved innerkanten av hvert fasettøye, og et par framoverrettede børster mellom punktøynene som sitter bakerst i pannen (), videre et par børster (postvertikale børster) bak disse som krysser hverandre. Antennene er tre-leddete og varierer mye i formen. Mange har typiske flue-antenner med korte og avrundede ledd, mens andre har det tredje leddet forlenget og stavformet. Løvfluene mangler kinnbørste og munndelene er ikke påfallende, neppe synlige fra siden.